29/04/2022 | Administración LocalMunicipal
Ferrol
Negociado de Educación
Bases para a participación no ciclo Domingos a Escena 2022

EDICTO Por resolución da concellería delegada de Cultura, Educación, Universidade, Deportes e Festas de data 20.04.2022 aprobouse as normas para a participación no Ciclo Domingos a Escena 2022. O tenor das ditas normas é o seguinte: “Bases para a participación no ciclo Domingos a Escena 2022 BASE PRIMEIRA. Obxecto. No exercicio da competencia municipal de promoción da cultura, concretamente das artes escénicas, ofértase o acceso de balde aos veciños e veciñas de Ferrol a un ciclo de representacións teatrais. Este ciclo de representacións teatrais levarase a cabo a través de compañías de teatro amador. Sendo o fin perseguido a prestación de servizos culturais para os cidadáns de Ferrol, a relación entre este Concello e as asociacións de teatro afeccionado teñen o carácter de relación onerosa suxeita á prestación e contraprestación. BASE SEGUNDA. Participantes. Poderán participar neste ciclo as compañías de teatro amador legalmente constituídas. Non se limita o número de obras presentadas por asociación participante, se ben o concello – neste suposto- optará unicamente por unha delas, salvo no caso de que o número de obras escollidas sexa insuficiente para atender ao período obxecto de programación. En todo caso quedan excluídas aquelas obras representadas neste ciclo nas tres últimas convocatorias. BASE TERCEIRA. Lugar da representación das obras. Tódalas obras serán representadas no Centro Cívico de Caranza. O ciclo abranguerá o período comprendido entre o 18 de setembro e o 11 de decembro de 2022. As representacións levaranse a cabo os domingos ás 19.00h, sen prexuízo da modificación puntual, a cal se determinará por resolución da Concellería. BASE CUARTA. Normas de participación. · Capacidade xurídica Requirirase que a compañía amateur estea legalmente constituída como asociación, o que determinará a súa capacidade xurídica ante este concello. Corresponderá aos solicitantes acreditar tal extremo mediante o correspondente certificado do rexistro correspondente. Así mesmo acreditará a posibilidade de vincularse xuridicamente para levar a cabo a prestación antes referida mediante unha declaración responsable de estar ao corrente do pagamento das obrigas tributarias a nivel estatal e autonómico e coa Seguridade Social. Deberá achegar fotocopia do CIF da asociación. · Contido da actividade Corresponderá ao solicitante acreditar a autorización da Sociedad General de Autores y Editores, para o caso de que a obra non sexa orixinal do grupo de teatro. Ademais, a compañía solicitante deberá achegar: -DVD da obra ou enlace co fin de poder visualizar a obra. -Foto promocional da obra. -Ficha técnica e artística, incluída duración. -Sinopse da obra. -Historial da compañía ou grupo. -Nome, apelidos, teléfono e correo electrónico da persoa responsable do grupo. A documentación deberá ser orixinal ou copia compulsada. BASE QUINTA. Subsanación A omisión da documentación e información anteriormente referida implicará a apertura dun período de subsanación de dez días. Transcorrido o dito prazo, dende a súa notificación ao interesado, se entenderá desistido da súa solicitude á entidade asociativa no suposto de que non levase a efecto a subsanación requirida. BASE SEXTA. Formalización da solicitude de participación no ciclo. O prazo para formalizar as solicitudes será de dez días a contar dende o día seguinte á publicación do anuncio da convocatoria deste ciclo, segundo o modelo anexo a estas bases. A súa presentación poderá formalizarse no rexistro electrónico deste concello ou no rexistro electrónico da Administración Xeral do Estado, Comunidades Autónomas ou Entidades Locais, ou en calquera das oficinas e entidades indicadas no artigo 16.4 da Ley 39/2015, do 1 de outubro, do Procedemento Administrativo Común das Administracións Públicas. BASE SÉTIMA. Selección de solicitudes. Concluído o período de presentación de solicitudes, e por parte do persoal técnico do servizo de Cultura realizarase a proposta das compañías seleccionadas. O número de asociacións seleccionadas superará en tres o número de representacións previstas para a correspondente tempada, as cales terán o carácter de suplentes para a cobertura de calquera eventualidade que impida a execución dunha obra no día acordado. Efectuada a selección e determinada a data de actuación para cada unha das obras seleccionadas, notificarase a todos os solicitantes a resolución resultante. A notificación da dita resolución realizarase mediante publicación na sede electrónica do Concello de Ferrol. BASE OITAVA. Características do centro; obrigas das compañías. O espazo onde se desenvolverán as representacións ten as seguintes características: · Un escenario cun longo de boca de 11 m e un ancho máximo de 4,20 m. Conta cun paso traseiro e acceso ao escenario dende os camaríns. · Iluminación: – Barra frontal en teito de sala con 12 circuítos. – Mesa de luces MIKADO ADB 12-24 CH. – Dimmers MIKAPACK 15 2 x 6 ch (12 ch 3Kw) – 4 Fresnel 1 Kw TRITON. – 2 Recortes 25-50º 750W TRITON STUDIO. con portagobos e iris – 6 par 64 1Kw lámpada nº 5 (posibilidade de cambiar por nº 2 se se solicita con antelación) · Son: – 2 Caixas auto-amplificadas YAMAHA DXR12 400w con trípode. – Rack de conexións XLR-3 escenario-cabina 16 + 4 – Mesa YAMAHA analóxica 12 Canles. – 2 Micrófono vocal dinámico marca SENNHEISER mod. E 835 S – 2 Pé trípode de xirafa para micro – 2 Soporte de mesa para micro. – CD dobre reprodutor marca OMNITRONIC modelo XDP 2800 con USB e lector tarxeta SD. Será por conta do persoal do grupo a carga e descarga do material, así como a montaxe e a desmontaxe do mesmo. BASE NOVENA. Pagamento. Establécese unha retribución por obra representada de 500 € (exenta de IVE). O abono da dita retribución realizarase previa presentación da factura, unha vez concluída a representación, e previo informe favorable do cumprimento das obrigas que corresponden a cada unha das compañías seleccionadas (montaxe, representación, desmontaxe, etc.).” ANEXO I SOLICITUDE DE PARTICIPACIÓN NO CICLO DOMINGOS A ESCENA 2020 Ferrol,. de. de 2022 (sinatura) DOCUMENTACIÓN QUE SE ACHEGA COA SOLICITUDE DE PARTICIPACIÓN NO CICLO DOMINGOS A ESCENA 2020 · Fotocopia do CIF da asociación. · Declaración responsable de estar ao corrente do pagamento das obrigas tributarias(autonómica e estatal) e coa Seguridade Social. · Certificado de que a asociación está legalmente constituida. · Autorización da SGAE, para o caso de que a obra non sexa orixinal do grupo de teatro. · DVD da obra ou enlace co fin de poder visualizar a obra. · Foto promocional da obra. · Ficha técnica e artística, incluída duración. · Sinopse da obra. · Historial da compañía ou grupo. · Nome, apelidos, teléfono e correo electrónico da persoa responsable do grupo. A DOCUMENTACIÓN QUE SE PRESENTE DEBERÁ SER ORIXINAL OU COPIA COMPULSADA. Ferrol,. de. de 2022 (sinatura) SR. ALCALDE-PRESIDENTE DO EXCMO. CONCELLO DE FERROL” A tenor do indicado nas normas anteriormente reflectidas, a publicación do presente edicto determinará a apertura do prazo para os interesados ó efecto de presentar as súas solicitudes. Ferrol, 26 de abril de 2022 O concelleiro delegado de Cultura, Educación, Universidade, Deportes e Festas. Antonio Golpe Díaz